ফিন এয়ার
ফিন এয়ার হচ্ছে ফিনল্যান্ড এর জাতীয় এবং সর্ববৃহৎ বিমানসংস্থা। এর প্রধান কার্যালয় ভান্টা এবং এর বিমান চলাচলের প্রধান কেন্দ্রস্থল হচ্ছে হেলসিঙ্কি ভান্টা এয়ারপোর্ট। ফিন এয়ার এবং এর সাবসিডিয়ারিগুলো দেশটির অভ্যন্তরীন এবং আন্তর্জাতিক উভয় ধরনের ফ্লাইট নিয়ন্ত্রণ করে থাকে। বিমান সংস্থাটির প্রধান শেয়ার হোল্ডার হচ্ছে ফিনল্যান্ড সরকার। ফিনল্যান্ড সরকার সংস্থাটির ৫৫.৮% শেয়ারের অংশীদার। ফিন এয়ার ওয়ানওয়ার্ল্ড এয়ারলাইন এলায়েন্স এর একজন সদস্য। ২০১৫ সালে এয়ারলাইনটি ইউরোপ এর ৬০ টি গন্তব্যস্থলে, এশিয়ার ১৩ টি গন্তব্যস্থলে এবং উত্তর আমেরিকার ৪ টি গন্তব্যস্থলে ১০ মিলিয়ন এর অধিক যাত্রী পরিবহন করে। ২০১৬ সালের জানুয়ারী মাস অনুসারে বিমান সংস্থাটির কর্মী সংখ্যা ছিল ৪,৮১৭ জন।